cyanic-selkie/wikianc huggingface dataset:
ფორმალდეჰიდი
გამოყენება
ფორმალდეჰიდი მრავალი მასზე რთული პროდუქტის საწყისი ფროდუქტია, მაგალითად შარდოვანა-ფორმალდეჰიდის; ფენოლფორმალდეჰიდური ფისის, პოლიოქსიმეთილენის, მელამინის, 1,4-ბუტანდიოლის და მეთილენ დიფენილის დიიზოციანატის. ფორმალდიდისგან მიღებული მასალები გამოიყენება ავტომობილების წარმოებაში,კერძოდ ელექტრო სისტემებში, ძრავის ბლოკში, კარების პანელებზე და სამუხრუჭე პეტლებზე. 2003 წელს ფორმალდეჰიდისგან ნაწარმი პროდუქტების გაყიდვების ღირებულება 145 მილიარდ აშშ დოლარს აღემატებოდა, შეერთებული შტატებისა და კანადაში მთლიანი შიდა პროდუქტის (მშპ) დაახლოებით 1,2%. 4 მილიონზე მეტი ადამიანი კი მუშაობს ფორმალდეჰიდის ინდუსტრიაში აშშ-სა და კანადაში, დაახლოებით 11 900 ქარხანაში.
ფორმალდეჰიდი ასევე გამოიყენება სპირტ პენტაერიტრიტოლის მისაღებად, რომელსაც იყენებენ საღებავებისა და ასაფეთქებელი ნივთიერების დასამზადებლად.
ფორმალდეჰიდი აცეტალდეჰიდთან კონდესაციით იძლევა პენტაერიტრიტოლს, რომელიც აუცილებელია PETN-ის (პენტაერიტრიტოლის ტეტრანიტრატი) სინთეზისთვის. გამოიყენება როგორც ასაფეთქებელი საშუალება. ფენოლებთან კონდენსაციით კი იძლევა ფენოლ-ფორმალდეჰიდურ ფისს.
ბაქტერიოციდი
ფორმალდეჰიდის წყალხსნარს იყენებენ სადენზიფექციო საშუალებად, რადგან ის კლავს ბაქტერიებისა და სოკოების უმრავლესობას (მათ შორის სპორებსაც).
წამლის ტესტირებისთვის
ფორმალდეჰიდი და კონცენტრირებული გოგირდმჟავა ქმნის მარკიზის რეაგენტს, რომელსაც შეუძლია ალკალოიდების და სხვა ნაერთების აღმოჩენა.
მედიცინაში
მედიცინაში ფორმალდეჰიდი გამოიყენება ჰიპერჰიდროზის სამკურნალოდ როგორც ანტიპერსპირანტი.
სქოლიო
კატეგორია:ორგანული ნივთიერებები კატეგორია:ალდეჰიდები
დებეტი (სომხეთი)
დებეტი (Դեբետ) — სოფელი სომხეთში, ლორეს პროვინციაში. მდებარეობს ზღვის დონიდან 1100 მეტრზე. 2007 წლის მონაცემებით, მოსახლეობა 909 ადამიანს შეადგენდა, სიმჭიდროვე 88 ადამიანი კმ²-ზე. ფართობი 10.33 კმ²-ია.
რესურსები ინტერნეტში
კატეგორია:ლორეს პროვინციის სოფლები
დირკ კეიტი
დირკ კეიტი (Dirk Kuijt; დ. 22 ივლისი, 1980) — ნიდერლანდელი ყოფილი ფეხბურთელი. ბოლოს თამაშობდა ნიდერლანდების „ფეიენორდში“, რომელთან ერთადაც ბოლო სეზონში გახდა ნიდერლანდების ჩემპიონი.
მოპოვებული აქვს უეფა-ს ჩემპიონთა ლიგა „ლივერპულთან“ ერთად. მონაწილეობა აქვს მიღებული მსოფლიოს 2006, 2010 და 2014 წლების, ასევე ევროპის 2008 და 2012 წლების ჩემპიონატებზე.
რესურსები ინტერნეტში
კატეგორია:დაბადებული 1980 კატეგორია:ნიდერლანდელი ფეხბურთელები კატეგორია:2006 წლის მსოფლიო საფეხბურთო ჩემპიონატის ფეხბურთელები კატეგორია:2010 წლის მსოფლიო საფეხბურთო ჩემპიონატის ფეხბურთელები კატეგორია:2014 წლის მსოფლიო საფეხბურთო ჩემპიონატის ფეხბურთელები კატეგორია:ლივერპულის ფეხბურთელები კატეგორია:ფენერბაჰჩეს ფეხბურთელები კატეგორია:როტერდამის ფეიენორდის ფეხბურთელები კატეგორია:დაბადებული 22 ივლისი
ბურანგულოვო (აბზელილოვოს რაიონი)
ბურანგულოვო  (Буранғол; Бурангулово) — სოფელი რუსეთის ფედერაციაში, ბაშკირეთის რესპუბლიკის აბზელილოვოს რაიონში.
2010 წლის მონაცემებით სოფელში ცხოვრობს 773 ადამიანი. რაიონულ ცენტრ ასკაროვოდან დაშორებულია 42 კილომეტრით. უახლოესი რკინიგზის სადგურია მაგნიტოგორსკი, რომელიც დაშორებულია 49 კმ-ით.
2002 წლის აღწერის მიხედვით მოსახლეობის აბსოლუტურ უმრავლესობას ბაშკირები შეადგენენ (100%).
სქოლიო
კატეგორია:აბზელილოვოს რაიონის სოფლები
თეოდოშიუ I (ბრაგანსის ჰერცოგი)
თეოდოშიუ I (Teodósio I; დ. 1510 — გ. 22 სექტემბერი, 1563) — ბრაგანსის დინასტიის წარმომადგენელი. ბრაგანსის ჰერცოგ ჟაიმე I-ის უფროსი ვაჟი. ბრაგანსის ჰერცოგი 1532-1563 წლებში.
ბიოგრაფია
თეოდოშიუ დაიბადა 1510 წელს პორტუგალიაში. იგი იყო ბრაგანსის ჰერცოგ ჟაიმესა და მისი პირველი ცოლის, ლეონოს პერეს დე გუსმანის უფროსი ვაჟი. 1512 წელს მამამისმა დედამისი ღალატის გამო მოაკვლევინა და მალევე მეორედ დაქორწინდა.
1542 წელს იგი დაქორწინდა თავის ბიძაშვილზე, ლემოს გრაფ დინიშის ასულ იზაბელ დე ლანკასტრეზე, რომელთანაც ერთი ვაჟი შეეძინა. 1558 წელს იზაბელი ტრაგიკულად გარდაიცვალა, ამიტომაც 1559 წელს თეოდოშიუ თავისი ცოლის ძმისწულ ბეატრიზ დე ლანკასტრეზე, რომელთანაც კიდევ ორი შვილი შეეძინა. ქორწინებიდან რამდენიმე წელიწადში, 1563 წელს თეოდოშიუ I გარდაიცვალა და ტახტი მისმა ვაჟმა ჟუან I-მა დაიკავა.
ლიტერატურა
კატეგორია:დაბადებული 1510 კატეგორია:გარდაცვლილი 22 სექტემბერი კატეგორია:გარდაცვლილი 1563 კატეგორია:ბრაგანსები
გლაუკომა
გლაუკომა — თვალის ქრონიკული დაავადებაა, რომლის დროსაც პერიოდულად იზრდება თვალშიგა წნევა, ზიანდება მხედველობის ნერვი და უარესდება თვალის სისხლით მომარაგება. თავდაპირველად ადამიანი უბრალოდ ცუდად ხედავს, შემდეგ ერღვევა პერიფერიული მხედველობა, თანდათან უმცირდება მხედველობის ველი...საბოლოოდ საქმე სრულ და განუკურნებელ სიბრმავემდე მიდის.
მიუხედავად მედიცინის თანამედროვე მიღწევებისა, გლაუკომა ჯანდაცვის ერთ-ერთი ყველაზე მწვავე და აქტუალური პრობლემაა.
ყოველწლიურად გლაუკომით ავადდება 40-45 წლის პირთა 1 %, 50-60 წლის პირთა 1.5-2 %, 60-70 წლის და ამაზე უფრო უფროსი ასაკის პირთა 10 %. სადღეისოდ, ჯანდაცვის მსოფლიო ორგანიზაციის მონაცამებით, მსოფლიოში გლაუკომით დაავადებული 100 მილიონამდე ადამიანია. საქართველოში, სავარაუდოდ, 30-40 ათასი კაცია დაავადებული.
გლაუკომა თანდაყოლილიც შეიძლება იყოს და შეძენილიც. შეძენილი ფორმა ნებისმიერ ასაკში შეიძლება განვითრდეს, თუმცა ყველაზე ხშირად ხანშიშესულ ადამიანებს უდასტურდებათ.
თუ ახალშობილებს შორის თანდაყოლილი გლაუკომა ყოველ 10-20 ათასზე 1-2-ს შეადგენს, 40-45 წლის ასაკში პირველადი გლაუკომა უკვე მოსახლეობის 0.1 %-ს აღენიშნება, 50-60 წლის ასაკში - 1.5 %-ს, 75 წელს გადაცილებულთაგან კი 3 %-ია დაავადებული.
მიზეზები
მინი|ფოტოზე ნაჩვენებია თვალის ლორწოვანი გარსის სისხლძარღვები, რომელებიც გაფართოებულია რქოვანა გარსის კიდესთან, რქოვანა არის გაბერილი, რაც თვალის დახურულკუთხოვანი გლაუკომის ნიშნებია მინი|ნორმალური მხედველობა მინი|ისეთივე ხედვა, მხოლოდ შემცირებული, რომელიც გლაუკომამ გამოიწვია გლაუკომა მულტიფაქტორული დაავადებაა, რაც იმას ნიშნავს, რომ მისი განვითარებისთვის მრავალი ფაქტორის ერთობლიობაა საჭირო. განსაკუთრებით მნიშვნელოვანია მემკვიდრეობა, თვალის აღნაგობის ინდივიდუალური თავისებურებანი და ანომალიები, გულ-სისხლძარღვთა, ნერვულ და ენდოკრინულ სისტემათა პათოლოგიები.
ჯანმრთელ თვალში თვალშიგა წნევის მაჩვენებელი სითხის ნორმალური ცირკულაციის წყალობით მუდმივია. როდესაც დაბალანსებულია თვალის კაკალში სითხის მიდინება და გადინება, იგი 18-22 მმ ვწყ. სვ-ს შეადგენს. გლაუკომის დროს სწორედ ეს ბალანსი ირღვევა და თვალის კაკალში ჭარბი სითხე გროვდება. შედეგად იზრდება თვალშიგა წნევა, რის გამოც მხედველობის ნერვი და თვალის სხვა სტრუქტურები დამატებით დატვირთვას განიცდიან. ირღვევა თვალის სისხლმომარაგება. თვალის ქსოვილებში სისხლის მიმოქცევის გართულება მხედველობის ნერვის ირგვლივ მდებარე ქსოვილებში თავდაპირველად ჰიპოქსიას (ჟანგბადის უკმარისობას) და იშემიას იწვევს, მოგვიანებით კი კომპრესიას (თვალის კაკლიდან გამომავალი მხედველობის ნერვის ბოჭკოებზე ზეწოლას), რასაც ნერვის დისტროფია (კვების მოშლა) მოჰყვება. ვითარდება გლაუკომური ოპტიკური ნეიროპათია, რასაც მხედველობის ნერვის თანდათანობით კვდომა და მხედველობის დაკარგვა მოსდევს. ნერვის ბოჭკოები თანდათანობით ზიანდება. ამის შემდეგ თანდათან ბოჭკოთა ნაწილი პარაბიოზის, ერთგვარი ძილის, მდგომარეობაში გადადის. მედიკამენტური და ქირურგიული მკურნალობით შესაძლებელია მათი გააქტიურება, ამიტომ გლაუკომის მკურნალობისას მხედველობის აღდგენის ალბათობა სწორედ მხედველობის ნერვის გადარჩენილ ოპტიკურ ბოჭკოთა რაოდენობაზეა დამოკიდებული.
სიმპტომები და მიმდინარეობა
წარმოშობის კვალობაზე განასხვავებენ გლაუკომის რამდენიმე ფორმას: თანდაყოლილს, იუვენილურს ანუ ახალგაზრდულს, მოზრდილთა პირველადს და მოზრდილთა მეორეულს.
თანდაყოლილი გლაუკომა გენეტიკურად არის დეტერმინებული და გამოწვეულია ნაყოფის დაზიანებით ემბრიონული განვითარების პერიოდში ან მშობიარობის დროს. დაავადება თავს იჩენს სიცოცხლის პირველსავე კვირებში, თუმცა გამორიცხული არ არის, რამდენიმე წლის შემდეგაც გამოვლინდეს. ეს საკმაოდ იშვიათი ფორმაა. მისი გამოწვევა შეუძლია დედის მიერ ორსულობისას გადატანილ ინფექციურ დაავადებებს: წითელას, ყბაყურას, პოლიომიელიტს, ტიფს, ათაშანგს, ასევე - თირეოტოქსიკოზს, მექანიკურ ტრავმას, მოწამვლას, მაიონიზებულ გამოსხივებას და ავიტამინოზს. თანდაყოლილ გლაუკომას სამედიცინო ლიტერატურაში ჰიდროფთალმს - თვალის წყალმანკსაც უწოდებენ. ამ დროს ახალშობილს თვალშიგა წნევის მატების პარალელურად აღენიშნება რქოვანას ორმხრივი გადიდება და ზოგჯერ თვალის კაკლის ჰიპერტროფიაც.
იუვენილური ფორმა 3 წლის შემდეგ ვითარდება. მისი ასაკობრივი ზღვარი 35 წელია.
მოზრდილთა პირველადი გლაუკომა გლაუკომის ყველაზე გავრცელებული ტიპია, რომელიც თვალში მიმდინარე ასაკობრივი ცვლილებებით არის განპირობებული.
გლაუკომის განვითარებაში განარჩევენ 3 ფაზას:
პრეგლაუკომის დროს ადამიანს დაავადებისთვის დამახასიათებელი ნიშნები არ აქვს, მაგრამ თვალის გამოკვლევისას უვლინდება საწყისი პათოლოგიური პროცესები, უჩივის მცირე მხედველობით დისკომფორტს ემოციური აგზნებისას ან გადაღლისას.
მწვავე შეტევა თვალშიგა წნევის მკვეთრი და უეცარი მატების შედეგია, რომელიც არღვევს თვალის სისხლმომარაგებას და იწვევს მხედველობის შეუქცევად დარღვევას. იგი იწყება ისეთ მაპროვიცირებელ ფაქტორთა გავლენით, როგორებიც არის ნერვული გადაღლა, გადაქანცვა, სიბნელეში დიდხანს ყოფნა, გუგის მედიკამენტით გაფართოება, თავდახრილი ხანგრძლივი შრომა, დიდი რაოდენობით სითხის მიღება. ზოგჯერ შეტევა ერთი შეხედვით უმიზეზოდაც იწყება. შეტევისას თვალი წითლდება, წარბები და ქუთუთოები შუპდება, რქოვანა იმღვრევა, გუგა ფართოვდება, არანორმალურ ფორმას ირებს და წითელ ან მოცისფრო ფერს დაიკრავს. ამ დროს იგი სინათლეზე არ რეაგირებს. თვალშიგა წნევის მაჩვენებელი 60-80 მმ ვწყ.სვ-ს აღწევს. მხედველობა მკვეთრად ქვეითდება. ხელით შეხებისას თვალი ქვასავით მაგარია, რადგან თვალშიგა წნევის გადინება აბსოლუტურად შეწყვეტილია. პაციენტები უჩივიან თვალისა და თავის შესაბამისი ნახევრის ტკივილს (განსაკუთრებით - კეფის არეში), ზოგადად სისუსტეს, მხედველობის დაბინდვას, სინათლის წყაროს შეხედვისას მხედველობის არეში ცისარტყელას რგოლების გაჩენას. ძლიერი შეტევისას მოსალოდნელია გულისრევის შეგრძნება და ღებინება, გულსა და მუცლის არეში გადამცემი ტკივილი, რაც გულ-სისხლძარღვოვანი პათოლოგიის იმიტაციას იძლევა. გლაუკომის შეტევა ხშირად ერევათ შაკიკში, ჰიპერტონიულ კრიზსა და ინტოქსიკაციაში. შეტევისას აუცილებელია ოფთალმოლოგის დაუყოვნებელი ჩარევა - თვალშიგა წნევა რამდენიმე საათშითუ არ დაუბრუნდა ნორმას, შესაძლოა, ეს პაციენტს მხედველობის შეუქცევად დაკარგვად დაუჯდეს.
დიაგნოსტიკა
გლაუკომის ადრეული დიაგნოსტიკის მიზანია გლაუკომის გამოვლენა მანამდე, ვიდრე მხედველობის ნერვის დისკოში, ბადურაზე და ბადურის განგლიურ უჯრედებში ატროფიული პროცესები განვითარდა. შეიძლება გამოიყოს დიაგნოსტიკური გამოკვლევევბის მინიმალური და ვრცელი ნუსხა: მინიმალური - პოლიკილინიკის ექიმებისთვის და ვრცელი მინილამურთან ერთად სტაციონარისთვის, გლაუკომის კაბინეტებისა და ცენტრებისთვის. მინიმალური დიაგნოსტიკური ნუსხა მოიცავს დღე-ღამის ტონომეტრიას (თვალის წნევის გამოკვლევას), ბიომიკროსკოპიას, გონიოსკოპიას (თვალის წინა საკნის კუთხის სიფართის დადგენას), პერიმეტრიას (მხედველობის ველის გამოკვლევას), ბიომკროოფთალმოსკოპიას, ვრცელ დიაგნოსტიკურ ნუსხაში კი შედის ტონოგრაფია, პაქიმეტრია (რქოვანას სისქის გაზომვა), ულტრაბგერითი გამოკვლევები, კომპიუტერული პერიმეტრია, რეტინოტომოგრაფია (HRT), ოკულოკოჰერენტული ტომოგრაფია (OCT) ანუ ბადურა გარსის შრეობრივი გამოკვლევა.
გლაუკომის ადრეული გამოვლენის თვალსაზრისით უდიდესი მნიშვნელობა აქვს პროფილაქტიკურ გასინჯვას. სასურველია, 40 წელს გადაცილებულმა ყველა პირმა გაისინჯოს თვალშიგა წნევა, საეჭვო შემთხვევაში ჩაიტაროს დეტალური გამოკვლევა. ეს ყოველივე დაავადებას ადრეულ სტადიაშივე გამოავლენს, როდესაც მკურნალობა განსაკუთრებით ეფექტურია.
მკურნალობა
მინი|მარცხნივ|ლატანოპროსტი გლაუკომის მკურნალობის პოტენციური მეთოდებიდან გამოირჩევა თვალშიგა წნევის შემცირება, თვალშიგა სისხლის მიმოქცევის გაუმჯობესება და პირდაპირი ნეიროპროტექცია. ამჟამად ერთადერთი დამტკიცებული ეფექტური მიდგომა მხედველობის შესანარჩუნებლად არის თვალშიგა წნევის შემცირება. დამტკიცებულია, რომ სისხლის მიმოქცევის დარღვევა შესაძლებელია თვალშგა წნევისგან დამოუკიდებლადაც არსებობდეს ღიაკუთხიანი გლაუკომით დაავადებულ პაციენტებში. თვლაშიგა სისხლის მიმოქცევა არის მნიშვნელოვანი პარამეტრი, რომელიც უნდა გავითვალისწინოთ გლაუკომის მკურნალობის ისეთი პირდაპირი და არაპირდაპირი ეფექტების შესაფასებლად, როგორიც არის ნეიროპროტექცია. ნეიროპროტექცია გულისხმობს განგლიური უჯრედების დაცვას ადრეული, ენდო და ეგზოტოქსინებით და იშემიით გამოწვეული სიკვდილისაგან. გლაუკომის მკურნალობის მეთოდის არჩევისას მხოლოდ მკურნალობის მიზნების გაგება კი არის მნიშვნელოვანი, ასევე გასათვალისწინებელია მოქმედების წესები, გვერდითი ეფექტები და თითოეული პაციენტისთვის უკუჩვენებები. გლაუკომის სამკურნალო პრეპარატების არჩევანი დიდია. მკურნალობის შერჩევისას გათვალისწინებულ უნდა იქნეს ცხოვრების ხარისხი და პაციენტის თანხმობა. იმ შემთხვევაში, თუ თვალშიგა წნევის კონტროლისთვის საჭიროა ორზე მეტი ადგილობრივი მედიკამენტი, უმჯობესია მკურნალობის სხვა მეთოდი - ლაზერული ტრაბეკულოპლასტიკა ან ქირურგიული ჩარევა გამოვიყენოთ.
გლაუკომიანი პაციენტისთვის მეტად მნიშვნელოვანია ყოფა-ცხოვრების რეჟიმის დაცვა. ავადმყოფი უნდა ერიდოს უსიამოვნო განცდებს, გაციებას. აკრძალულია ძლიერი ფიზიკური დატვირთვა. ტელევიზორის ყურება დასაშვებია მხოლოდ განათებულ ოთახში, ისიც - შეზღუდულად. გარდა ამისა, უნდა შეიზღუდოს მარილიანი, ცხარე საკვები, მოწესრიგდეს კუჭ-ნაწლავის ფუნქციები. აკრძალულია თამბაქო, ალკოჰოლი, მაგარი ჩაი, ყავა. სასარგებლოა სუფთა ჰაერზე ყოფნა, მსუბუქი ფიზიკური შრომა. სასურველია, პაციენტმა მზეზე მწვანემინებიანი სათვალე ატაროს.
პროფილაქტიკა
გლაუკომის პროფილაქტიკა მის პრევენციას გულისხმობს. 40 წელს გადაცილებული ყველა ადამიანი წელიწადში ერთხელ მაინც აუცილებლად უნდა იზომავდეს თვალშიგა წნევას ოფთალმოლოგიურ კაბინეტში. წნევის მომატების დროულად აღმოჩენისას მკურნალობის შედეგი უფრო ეფექტურია, ვიდრე დაგვიანებულ შემთხვევებში. დაავადების დროულად აღმოჩენა მხედველობის შენარჩუნების საწინდარია.
გლაუკომის გართულების თავიდან ასაცილებლად და მხედველობის შესანარჩუნებლად აუცილებელია ექიმის მიერ დადგენილი რეჟიმის მკაცრი და განუხრელი დაცვა. გლაუკომიანი თვალი ძალზე მგრძნობიარეა გარემოს ტემპერატურის ცვლილებების, განსაკუთრებით - დაბალი ტემპერატურის მიმართ, ამიტომ ზამთარში ავადმყოფი უნდა ერიდოს გაციებას. ასეთ დროს კარგია ოთახის ტემპერატურაზე ჩატარებული მსუბუქი ფიზიკური და სუნთქვითი ვარჯიშები. გაზაფხულზე და ზაფხულში კაშკაშა მზისგან თვალები სპეციალური შუქფილტრის მქონე სათვალით უნდა დაიცვათ. მუქი სათვალე რეკომენდებული არ არის. დაავადებულმა თავი უნდა მოარიდოს ისეთ მოძრაობებს, რომლებიც თავის დახრას მოითხოვს და თავში სისხლის ჭარბ მიდინებას უწყობს ხელს. თუ ავტომობილს მართავთ, აუცილებლად ატარეთ სათავლე და ეცადეთ, არ მიუჯდეთ საჭეს ღამით ან გამთენიისას.
მნიშვნელოვანია კვების მითითებული რეჟიმის და რაციონის დაცვა. რეკომენდებულია ვიტამინებითა და მიკროელემენტებით მდიდარი საკვები: რძის ნაწარმი, მჭლე ხორცი და თევზი, სოია, წიწიბურა, შავი და თეთრი პური - დღეში არაუმეტეს 200 გრამისა, ბოსტნეული კულტურები (კომბოსტო, კიტრი, გოგრა, ყაბაყი ზომიერად, ხილი, პარკოსნები), კენკრა (განსაკუთრებით კარგია შავი მოცხარი, მარწყვი, შავი და წილეთი ყურძენი). სასურველია შეზღუდოთ: შაქარი, მურაბა, შოკოლადი, თაფლი, ნაღების კარაქი, არაჟანი. სითხეს, თუ საამისოდ განსაკუთრებული ჩვენება არ არსებობს, შეზღუდვა არ სჭირდება, მაგრამ ეცადეთ ერთ ჯერზე ერთ ჭიქაზე მეტი არ დალიოთ. უნდა გამოირიცხოს: მაგარი ჩაი და ყავა, სუნელები, ხორცისა და თევზის კონცენტრირებული ბულიონები, მწნილი და მარინადი, ხორცის სუბპროდუქტები - თირკმელი, ღვიძლი, ფილტვი.
რეკომენდაციები:
რესურსები ინტერნეტში
კატეგორია:ოფთალმოლოგია კატეგორია:თვალის დაავადებები კატეგორია:სიბრმავე
ზურაბ იაკობაშვილი
ზურაბ იაკობაშვილი (დ. 4 თებერვალი, 1992, ყვარელი) — ქართველი სპორტსმენი (თავისუფალი ჭიდაობა), საერთაშორისო ტურნირის „მედვედის თასი“ გამარჯვებული (2016, მინსკი, ბელარუსი, 73 კგ), საერთაშორისო ტურნირის გამარჯვებული (2017, ვარშავა, პოლონეთი, 70 კგ), საერთაშორისო ტურნირის გამარჯვებული (2018, ვარშავა, პოლონეთი, 70 კგ), საერთაშორისო ტურნირის გამარჯვებული (2018, თბილისი, საქართველო, 70 კგ), საერთაშორისო ტურნირის გამარჯვებული (2019, კიევი, უკრაინა, 65 კგ), საერთაშორისო ტურნირის გამარჯვებული (2019, ნიცა, საფრანგეთი, 70 კგ), მსოფლიო ჩემპიონატის გამარჯვებული (2017, პარიზი, საფრანგეთი, 65 კგ).
რესურსები ინტერნეტში
კატეგორია:დაბადებული 4 თებერვალი კატეგორია:დაბადებული 1992 კატეგორია:ყვარლის მუნიციპალიტეტში დაბადებულები კატეგორია:ქართველი მოჭიდავეები თავისუფალ სტილში
მორიც ორანელი
მორიც ორანელი (Maurits van Oranje; დ. 14 ნოემბერი, 1567 — გ. 23 აპრილი, 1625) — ორან-ნასაუს დინასტიის წარმომადგენელი. ორანის პრინცი, ჰოლანდიის, ზელანდის, უტრეხტის, ოვერიხლესის, გელდერნისა და გრონინგენის შტატჰალტერი 1618-1625 წლებში. პრინც ვილემ ორანელისა და ანა საქსონიელის ვაჟი.
ბიოგრაფია
1618 წელს ფილიპს ვილემი უშვილოდ გარდაიცვალა, რის შემდეგაც ორანის პრინცი მორიცი გახდა. აღსანიშნავია, რომ მას არაერთი სახელმწიფოს პრინცესაზე ქორწინებას სთავაზობდნენ, თუმცა ცოლი არასოდეს შეურთავს. მიუხედავად ამისა, საყვარლებისაგან უამრავი უკანონო შვილი ჰყავდა, თუმცა ლეგიტიმური მემკვიდრე არ ჰყოლია.
1621 წელს, თორმეტწლიანი მშვიდობის შემდეგ მორიცმა ისარგებლა ალბერტ ავსტრიელის გარდაცვალებით და მის ქვრივს, ისაბელ კლარა ეუხენიას ომი გამოუცხადა. იგი იმედოვნებდა, რომ ესპანელები მარტივად დამარცხდებოდნენ, მაგრამ 1625 წლის 23 აპრილს, ბრედას ალყის დროს მორიცი მოკლეს, 57 წლის ასაკში. მის შემდეგ ტახტი მისმა ნახევარ-ძმამ, ფრედერიკ ჰენრდრიკმა დაიკავა.
ლიტერატურა
კატეგორია:დაბადებული 14 ნოემბერი კატეგორია:დაბადებული 1567 კატეგორია:გარდაცვლილი 23 აპრილი კატეგორია:გარდაცვლილი 1625 კატეგორია:ორანის პრინცები
კასტილიონუევო
კასტილიონუევო (Castillonuevo) — ქალაქი და მუნიციპალიტეტი ესპანეთში, შედის ნავარის პროვინციის რონკალ-სალასარის კომარკის შემადგენლობაში. ფართობი — 26,34 კმ². მოსახლეობა — 13 კაცი (2020 წ.).
სქოლიო
კატეგორია:ნავარის მუნიციპალიტეტები კატეგორია:ნავარის ქალაქები
უკეირიბათის ნაჰია
უკეირიბათი (არაბ. ناحية عقيربات) — სირიის ჰამის მუჰაფაზაში (რეგიონში) შემავალი ნაჰია (რაიონი). 2004 წლის მოსახლეობის საყოველთაო აღწერის მიხედვით უკეირიბათის პროვინციაში დაახლოებით 21 004 ადამიანი ცხოვრობს. პროვინციის ფართობია 2 688 კმ².
სქოლიო
კატეგორია:სირიის ნაჰიები
კატრინ დე ბურბონი
კატრინ დე ბურბონი (Carherine de Bourbon; დ. 7 თებერვალი, 1559 — გ. 13 თებერვალი, 1604) — ბურბონთა დინასტიის წარმომადგენელი. ნავარის დედოფალ ჟანა დ'ალბრესა და მისი მეუღლის, ვანდომის ჰერცოგ ანტუან დე ბურბონის უფროსი ქალიშვილი. საფრანგეთისა და ნავარის მეფე ანრი IV-ის უფროსი და. ლოთარინგიის ჰერცოგ ანრი II-ის პირველი მეუღლე.
ადრეული ცხოვრება
კატრინი დაიბადა 1559 წლის 7 თებერვალს, პარიზში. მისი მშობლები იყვნენ ნავარის დედოფალი ჟანა დ'ალბრე და მისი თანამმართველი და მეუღლე ანტუან დე ბურბონი. მას სახელი მისი ნათლიის, საფრანგეთის დედოფალ ეკატერინე მედიჩის (ეკატერინე ფრანგულად ითარგმნება როგორც კატრინი) პატივსაცემად.
დედამისი ჰუგენოტი იყო. ჟანამ კატრინის დაბადებიდან სულ ერთ წელიწადში მათ ნავარის ოფიციალურ რელიგიად კალვინიზმი გამოაცხადა. თუმცა ანტუან დე ბურბონი კვლავ კათოლიკედ დარჩა, რამაც მათი ქორწინება კინაღამ არ დაანგრია. 1562 წლის 17 ნოემბერს საფრანგეთის რელიგიურ ომებში ბრძოლის დროს ანტუანი მოკლეს. კატრინი დედასთან და უმცროს ძმა ანრისთან ერთად კათოლიკე ფრანგების წინააღმდეგ გააფთრებით იბრძოდა. 1572 წლის 9 ივნისს ჟანა დ'ალბრე კათოლიკე ეკატერინე მედიჩიმ ხელთათმანებით მოწამლა. მიუხედავად ამისა, 1572 წლის 18 აგვისტოს კატრინის ძმა, ახლა უკვე ნავარის მეფე ანრი III დაქორწინდა ეკატერინე მედიჩის უმცროს ასულ მარგარიტა ვალუაზე. მარგარიტას ძმა, საფრანგეთის მეფე შარლ IX  ჰუგენოტების ისეთივე მტერი იყო როგორიც დედამისი. ამ ქორწინებას წესით უნდა დაესრულებინა რელიგიური ომები, თუმცა ქორწილიდან მალევე, 24 აგვისტოს ეკატერინემ და შარლ IX-მ მოაწყვეს ჰუგენოტების მასობრივი ხოცვა-ჟლეტვა, რომელსაც წმინდა ბართლომეს ღამე ეწოდა. ამ ღამეს 10 000-ზე მეტი ჰუგენოტი შეეწირა. ამავე ღამეს კატრინიც და ანრიც ტყვეებად აიყვანეს. 1574 წელს შარლის გარდაცვალების შემდეგ მომენტით ისარგებლეს და ანრი, კატრინი და მარგარიტა ნავარაში გაიქცნენ.
ნავარაში დაბრუნებულმა ანრიმ კატრინის გათხოვებაზე დაიწყო ფიქრი. მან თითქმის დააქორწინა ის და შოტლანდიის მეფე ჯეიმზ VI, თუმცა უეცრად ჯეიმზმა მასზე ქორწინება გადაიფიქრა და ანა დანიელი შეირთო ცოლად.
პოლიტიკა
მას შემდეგ რაც ანრი, კატრინი და მარგარიტა ძლივს გაიქცნენ ფრანგული ტყვეობიდან, ანრიმ თავის დას ბეარნის რეგიონის მართვა უბოძა 1576 წელს. კატრინი ამ რეგიონს საკმაოდ კარგად მართავდა 1596 წლამდე. კატრინი ერთგული ჰუგენოტი და ევროპელი პროტესტანტების მფარველი იყო. სწორედ მან შეიფარა ბეარნში ესპანეთის მეფე ფილიპე II-ის მიერ დევნილი ანტონიო პერესი. 1589 წელს საფრანგეთის მეფე ანრი III-ის უძეოდ სიკვდილის შემდეგ, საფრანგეთის მეფე გახდა კატრინის ძმა ანრი IV, როგორც მისი სიძე. მას შემდეგ რაც კატრინის ძმა ორი ქვეყნის მონარქი გახდა თავის დას ალბრეს ჰერცოგინიისა და არმანიაკის ჰერცოგინიის ტიტულები. 1598 წელს ანრი IV-მ დანიშნა სამეფო საბჭო, რომელშიც კატრინიც მონაწილეობდა, როგორც ჰუგენოტების მხარის წარმომადგენელი. სწორედ კატრინმა დაარწმუნა ანრი IV რომ დაედო ნანტის ედიქტი, რითაც საფრანგეთის რელიგიური ომები დამთავრდა.
ქორწინება
1598 წლის 13 ივლისს დაიდო სენ-ჟერმენ-ან-ლაის ხელშეკრულება, საფრანგეთის მეფე ანრი IV-სა და ლოთარინგიის ჰერცოგ შარლ III-ს შორის. ამ ხელშეკრულების ერთ-ერთი პუნქტის საფუძველზე, პრინცესა კატრინი ცოლად მიჰყვებოდა ლოთარინგიის პრინც ანრი დე ლორენს. 1599 წლის 31 იანვარს, პარიზში კატრინ დე ბურბონი და ანრი დე ლორენი დაქორწინდნენ. ქორწინება თავიდან პატარა უთანხმოებით დაიწყო, რადგან კატრინი ჰუგენოტი იყო ანრი კი კათოლიკე.
იმისათვის, რომ მათ ქორინებაში ბავშვი კანონიერ მემკვიდრედ ჩათვლილიყო, საჭირო იყო რომის პაპის კურთხევა. 1598 წლის 29 დეკემბერის პაპმა კლემენტ VIII-მ უარი თქვა მათ დალოცვაზე და განაცხადა, რომ ამ ქორწინებით უკმაყოფილო იყო. ამით განრისხებულმა ანრი IV-მ პაპთან ელჩი გაგზავნა და რომში შეჭრით დაემუქრა, რის შემდგომაც პაპმა ქორწინება დალოცა. მიუხედავად ამისა ქორწინება უიღბლო და უნაყოფო იყო. კატრინი გარდაიცვალა 1604 წლის 13 თებერვალს უშვილოდ. მის შემდეგ ანრიმ ცოლად შეირთო მარგერიტა გონძაგა, რომელთანაც ორი ქალიშვილი შეეძინა.
რესურსები ინტერნეტში
კატეგორია:დაბადებული 7 თებერვალი კატეგორია:დაბადებული 1559 კატეგორია:გარდაცვლილი 13 თებერვალი კატეგორია:გარდაცვლილი 1604 კატეგორია:ბურბონები კატეგორია:ქალი რეგენტები
დალგილინჯლი
დალგილინჯლი (Dalqılınclı) — სოფელი აზერბაიჯანში, ქალბაჯარ-ლაჩინის რეგიონში, ქალბაჯარის რაიონში. 1993-2020 წლებში დე-ფაქტოდ კონტროლირდებოდა სეპარატისტული მთიანი ყარაბაღის რესპუბლიკის მიერ.
სქოლიო
კატეგორია:ქალბაჯარის რაიონის სოფლები
ხორხი
არსებითი სახელი ხორხი შეიძლება აღნიშნავდეს შემდეგს:
ჯეისონ სიგელი
ჯეისონ ჯორდან სიგელი (Jason Jordan Segel; დ. 18 იანვარი, 1980, ლოს-ანჯელესი, კალიფორნია, აშშ) — ამერიკელი მსახიობი, კომიკოსი, სცენარისტი, ავტორი და პროდიუსერი. სახელი გაითქვა სერიალში „ როგორ შევხვდი დედათქვენს “ შესრულებული მარშალ ერიკსენის და სერიალში „ხულიგნები და ხუთოსნები“ შესრულებული ნიკ ანდროპოლისის როლებით.
ადრეული ცხოვრება
ჯეისონ სიგელი დაიბადა 1980 წლის 18 იანვარს ლოს-ანჯელესში, კალიფორნიის შტატში, ამერიკის შეერთებულ შტატებში. მისი მშობლები არიან ადვოკატი ოლვინ სიგელი და მისი ცოლი, ჯილიან სიგელი (დ. 1952, ქალიშვილობის გვარია ჯორდანი). მას ჰყავს უფროსი ძმა, ადამი და უმცროსი და, ელისონი.
სიგელის მამა წარმოშობით ებრაელია, ხოლო დედა არის ინგლისელი, შოტლანდიელი, ირლანდიელი და ფრანგი. როგორც თავად განაცხადა, იგი იუდაისტური წესებით იზრდებოდა, ისევე, როგორც „ცოტათი სხვა ყველაფრითაც“. იგი ებრაულ სკოლაში დაიბადა და ბარმიცვაც ჰქონდა, თუმცა იგი დედის გავლენით ასევე დადიოდა წმინდა მათეს სახელობის სამრევლო სკოლაშიც, რომელიც კერძო საეპარქიო სკოლა იყო.
დაწყებითი და საშუალო სკოლის შემდეგ მან სწავლა ჰარვარდ-უესტლეიკის სკოლაში გააგრძელა. აქ მისი სიმაღლე (1.93 მ) დაეხმარა, რომ 1996-97 წლებში CIF-ის ვაჟთა საკალათბურთო გუნდის აქტიური წევრი გამხდარიყო.
კარიერა
მარცხნივ|მინი|295x295პქ|ჯეისონ სიგელი, ნილ პატრიკ ჰარისი და ჯოს ვედონი 2011 წელს სიგელის სამსახიობო დებიუტი 1998 წელს შედგა ფილმში „მოცდა არ შემიძლია“ შესრულებული მეტის როლით. ამას მოჰყვა ამავე წელს კიდევ ორ ფილმში „მკვდარი კაცი კამპუსში“ და „SLC Punk!“ შესრულებული როლები.
უკვე 1999 წელს სერიალში „ხულიგნები და ხუთოსნები“ სიგელი დაამტკიცეს მთავარ, ნიკ ანდროპოლისის როლზე, რომელსაც იგი ბოლომდე, 2000 წლამდე ასრულებდა. სერიალი მისთვის ცნობადობის მომტანი აღმოჩნდა, რის გამოც შემდეგი წლების განმავლობაში მარტივად იღებდა როლებს ფილმებში.
2015 წელს ფილმში „ტურის დასასრული“ შეასრულა დევიდ ფოსტერ უოლისის როლი. 2017 წელს კი ფილმში „აღმოჩენა“ თამაშობდა უილ ჰარბორის როლს. ამას მოჰყვა 2018 წელს შესრულებული ჰენრის როლი ფილმში „კვირას მოდი“ და 2019 წელს მიღებული დენ ფოშეს როლი ფილმში „ჩვენი მეგობარი“. 2020 წელს სერიალში „დისპეჩერი არსაიდან“ ასრულებს პიტერის როლს. ამავე წელს მან ასევე სერიალში „საოჯახო ფილმი: პატარძალი პრინცესა“ შეასრულა ფეზიკის როლი.
პირადი ცხოვრება
ჯეისონი არის საყოველთაო ცხოვრების ეკლესიის უფლებამოსილი მსახური, რის გამოც მას 2010 წლის 6 ივლისის შემდეგ აქვს წყვილების დაქორწინების უფლება. რაც შეეხება თავად მის პირად ცხოვრებას, იგი 2012-2013 წლებში ხვდებოდა მსახიობ მიშელ უილიამსს.
სქოლიო
კატეგორია:დაბადებული 18 იანვარი კატეგორია:დაბადებული 1980 კატეგორია:ამერიკელი მამაკაცი მსახიობები კატეგორია:ამერიკელი მამაკაცი გამხმოვანებლები კატეგორია:ამერიკელი ებრაელები
ჰამის ნაჰია
ჰამა (არაბ. ناحية حماة‎‎) — სირიის ჰამის მუჰაფაზაში (რეგიონში) შემავალი ნაჰია (რაიონი). 2004 წლის მოსახლეობის საყოველთაო აღწერის მიხედვით ჰამის პროვინციაში დაახლოებით 467 254 ადამიანი ცხოვრობს. პროვინციის ფართობია 869,95 კმ².
სქოლიო
კატეგორია:სირიის ნაჰიები
ყლიჩი (მრავალმნიშვნელოვანი)
საკუთარი სახელი ყლიჩი შეიძლება აღნიშნავდეს:
მატოზინიუსი
მატოზინიუსი (Matozinhos) — მუნიციპალიტეტი ბრაზილიაში, მინას-ჟერაისის შტატში; მდებარეობს ზღვის დონიდან 812 მეტრზე. მიეკუთვნება ბელუ-ორიზონტის აგლომერაციის მეზორეგიონს. შედის ეკონომიკურ-სტატისტიკურ მიკრორეგიონ სეტი-ლაგოასის შემადგენლობაში.
2010 წლის მონაცემებით, მოსახლეობა 33 955 ადამიანს შეადგენდა, მოსახლეობის სიმჭიდროვე 134.59 კმ²-ზე. ფართობი 252 280 კმ²-ია.
რესურსები ინტერნეტში
კატეგორია:მინას-ჟერაისის შტატის მუნიციპალიტეტები
კასტილიის რაიონი
კასტილიის რაიონი (Distrito de Castilla) — რაიონი პერუში, პიურის რეგიონის პიურის პროვინციაში. მდებარეობს ზღვის დონიდან 30 მეტრზე. 2007 წლის მონაცემებით, მოსახლეობა 120 766 ადამიანს შეადგენდა, სიმჭიდროვე 180 ადამიანი კმ²-ზე. ფართობი 662.23 კმ²-ია.
რესურსები ინტერნეტში
კატეგორია:პიურის რეგიონის რაიონები კატეგორია:პიურის პროვინციის რაიონები
ტაპურა
ტაპურა (Tapurah) — მუნიციპალიტეტი ბრაზილიაში, მატუ-გროსუს შტატში; მდებარეობს ზღვის დონიდან 393 მეტრზე. მიეკუთვნება მარანიანის შტატის ჩრდილოეთ მეზორეგიონს. შედის ეკონომიკურ-სტატისტიკურ მიკრორეგიონ ალტუ-ტელის-პირისის შემადგენლობაში.
რესურსები ინტერნეტში
კატეგორია:მატუ-გროსუს შტატის მუნიციპალიტეტები
ძორაგეტი (სოფელი)
რესურსები ინტერნეტში
კატეგორია:ლორეს პროვინციის სოფლები
ვერხნეე-აბდრიაშევო
ვერხნეე-აბდრიაშევო (Үрге Әбдрәш; Верхнее Абдряшево) — სოფელი რუსეთის ფედერაციაში, ბაშკირეთის რესპუბლიკის აბზელილოვოს რაიონში.
2010 წლის მონაცემებით სოფელში ცხოვრობს 458 ადამიანი. რაიონულ ცენტრ ასკაროვოდან დაშორებულია 56 კილომეტრით.
სქოლიო
კატეგორია:აბზელილოვოს რაიონის სოფლები
დამღალი
დამღალი (Damğalı) — სოფელი აზერბაიჯანში, ქალბაჯარ-ლაჩინის რეგიონში, ქალბაჯარის რაიონში. 1993-2020 წლებში დე-ფაქტოდ კონტროლირდებოდა სეპარატისტული მთიანი ყარაბაღის რესპუბლიკის მიერ.
სქოლიო
კატეგორია:ქალბაჯარის რაიონის სოფლები
კოტო-დე-პრერი
კოტო-დე-პრერი, პრერიების პლატო (Coteau des Prairies) — უთოსებრი ვრცელი პლატო აშშ-ში. ადმინისტრაციულად ვრცელდება სამხრეთი დაკოტის აღმოსავლეთ, მინესოტის სამხრეთ-დასავლეთ და აიოვის ჩრდილო-დასავლეთ ნაწილში. ჩრდილოეთური მიმართულებით გადაჭიმულია 320 კმ-ზე, სიგანე 160 კმ. სიმაღლე ზღვის დონიდან 400–600 მ. ფართობი 33.5 ათ. კმ². წარმოადგენს მდინარეების ჯეიმზისა და ბიგ-სუს წალგამყოფს. კოტო-დე-პრერის სამხრეთ-აღმოსავლეთი ნაწილი ცნობილია ბაფალო-რიჯის სახელწოდებით, რომელიც 100 კმ-ზეა გადაჭიმული.
პლატოს დასავლეთი კალთა ნაკლებად შესამჩნევია, ვინაიდან მისი უმაღლესი ნაწილი ნაზად იხრება დასავლეთისაკენ, სადაც დადაბლებას გააჩნია რამდენადმე მეტი შემაღლება, ვიდრე მისგან აღმოსავლეთით მდებარე დაბლობს. ორივე კალთა უჩვეულოა იმით, რომ თითქმის მოკლებულია ნაკადებით შექმნილ ჩაღრმავებებს. მათი შედარებითი სიგლუვე და ხაზობრივი უწყვეტობა კარგადაა შესამჩნევი. ღერძთან ერთად, რომელიც მცირედით იხრება სამხრეთ-აღმოსავლეთით, პლატო რამდენადმე ფართოვდება სამხრეთისაკენ. დასავლეთი კიდე სამხრეთ დაკოტაში თანდათან დაბლდება და ნაკლებად მკვეთრია სამხრეთისაკენ, თუმცა კარგად ჩანს შტატის სამხრეთ-აღმოსავლეთ ნაწილში.
კოტო-დე-პრერის აღმოსავლეთი კიდე ნაკლებად არის შესამჩნევი, სადაც პლატო შეუმჩნევლად გადადის ამ რეგიონის საერთო შემაღლებაში. ანალოგიური მდგომარეობაა სამხრეთი მიმართულებითაც, რაც რელიეფის დადაბლების მაჩვენებელია. ჩრდილო-აღმოსავლეთ გაყოლებაზე გრანტისა და რობერტსის ოლქების ტერიტორიაზე პლატო აღწევს ექსტრემალურ სიმაღლეებს, — 600 მ-ზე მეტს. ბრუკინგზისა და მუდის ოლქების ტერიტორიაზე სიმაღლე არ ცდება 550 მ-ს. აღსანიშნავია, რომ დასავლეთი კიდე აღმოსავლეთისაზე, ჩვეულებრივ, 30–60 მ-ით დაბალია. სხვა სიტყვებით, პლატოს ზედაპირი დასავლეთისკენაა დახრილი. მდინარეების მინესოტასა და ჯეიმზის ხეობების მიდამოებში დაბლდება 180 მ-მდე. მიმართულებაში პლატოს რელიეფი უსწორმასწორო ხაზობრიობით გამოირჩევა, რაც ორივე კიდეზე რამდენიმე თითქმის პარალელურად გაწოლილი ბოლო მორენების არსებობითაა განპირობებული.
ბიგ-სუ ერთადერთი დიდი მდინარეა, რომელიც პლატოს კალთებიდან იღებს სათავეს. ჰიდროგრაფიულ ქსელს ქმნიან ბიგ-სუს, ჯეიმზისა და მინესოტის შენაკადები. პლატოს ზედაპირი გართულებულია მრავალრიცხოვანი მუდმივი და პერიოდული წვრილი მყინვარული ტბებითა და ტბორებით, რაც გრუნტის წყლის სარკის მაღალი დონითაა გამოწვეული. პატარა მდინარეებისგან განსხვავებით, ტბები მდინარე ბიგ-სუს მარჯვენანაპირეთშია თავმოყრილი. ბევრია ხელოვნური ტბაც. ტბებიდან მნიშვნელოვანია: უობეი, ბიტერი, კამპესკა, მარში, პოინსეტი, ალბერტი, ბენტონი, შეტეკი და სხვა.
ზოგადად გაბატონებულია სუბჰუმიდური კლიმატი. ატმოსფერული ნალექების საშუალო წლიური რაოდენობა 500–550 მმ. სავეგეტაციო პერიოდი 110–140 დღეს შეადგენს. იანვრის საშუალო მინიმალური ტემპერატურა –17,2°C, მაქსიმალური –6,1°C. ივლისის საშუალო მინიმალური ტემპერატურაა 15,5°C, ხოლო მაქსიმალური 29,4°C.
გეოლოგიური თვალსაზრისით, კოტო-დე-პრერი ეროზიული შთენილია. აგებულია ცარცული ასაკის თიხაფიქლებითა და კაჭართიხნარით. საფუძვლიანადაა დაფარული მყინვარული ნაფენებით, რომელთა საერთო სიმძლავრე 275 მ აღწევს. დაფენილია ბოლო მორენებიც. დომინანტური მკვიდრი ქანია პიერ-შეილი, რომელიც სამხრეთი კიდის გარდა, პლატოს მთელ სიგრძეზეა გავრცელებული. პიერ-შეილი, რომელიც შედგება თიხისა და კვარცისგან, სიმშრალის დროს მტკიცე და შემჭიდროებულია. გავრცელებულია შავმიწა ნიადაგი.
კოტო-დე-პრერის ტერიტორიის 70% უკავია მოქმედ ან უმოქმედო სახნავ-სათეს მიწებს, ხოლო 17% შემოუღობავ საძოვრებსა ან საძოვრებს. მიწების დიდი ნაწილი კერძო მფლობელობაშია რანჩოებისა და სოფლის მეურნეობის მიწის ნაკვეთების სახით. ბევრია ქარის ელექტროსადგური, განსაკუთრებით მის აღმოსავლეთ ნაწილში. ფაუნა გარდაქმნილია ადამიანის მიერ. ინტენსიურ მიწათმოქმედებას მრავალი სახეობა შეეწირა. პლატოს ფარგლებშია მრავალი დასახლებული პუნქტი. აქვეა პაიპსტოუნის ეროვნული მონუმენტი, რომელიც დაარსდა 1937 წელს.
კოტე-დე-პრერი აღწერა ჟოზეფ ნიკოლემ 1843 წელს, ხოლო 1 წლის შემდეგ ჯორჯ კეტლინმა. სახელი უწოდეს ფრანგმა მოგზაურებმა და ბეწვეულის მოვაჭრეებმა.
სქოლიო
კატეგორია:აშშ-ის პლატოები
ესპარსა-დე-სალასარი
ესპარსა-დე-სალასარი (Esparza de Salazar; Espartza Zaraitzu) — ქალაქი და მუნიციპალიტეტი ესპანეთში, შედის ნავარის პროვინციის რონკალ-სალასარის კომარკის შემადგენლობაში. ფართობი — 27 კმ². მოსახლეობა — 72 კაცი (2020 წ.).
სქოლიო
კატეგორია:ნავარის მუნიციპალიტეტები კატეგორია:ნავარის ქალაქები
ლიუდმილა იევლევა
ლიუდმილა იევლევა (დ. 4 აპრილი, 1941, უკრაინა) —გამოდიოდა საქართველოს სახელით (მძლეოსნობა). სსრკ სამგზის ჩემპიონი (1967, 1970, 1971). XIX ოლიმპიური თამაშების მონაწილე (1968, მეხიკო ). საერთაშორისო კლასის სპორტის ოსტატი.
რესურსები ინტერნეტში
კატეგორია:დაბადებული 4 აპრილი კატეგორია:დაბადებული 1941 კატეგორია:ქართველი მძლეოსნები კატეგორია:ქალები სპორტში კატეგორია:საბჭოთა კავშირის საერთაშორისო კლასის სპორტის ოსტატები
სურანის ნაჰია
სურანი (არაბ. ناحية صوران‎‎) — სირიის ჰამის მუჰაფაზაში (რეგიონში) შემავალი ნაჰია (რაიონი). 2004 წლის მოსახლეობის საყოველთაო აღწერის მიხედვით სურანის პროვინციაში დაახლოებით 90 654 ადამიანი ცხოვრობს. პროვინციის ფართობია 469,09 კმ².
სქოლიო
კატეგორია:სირიის ნაჰიები
პაპაგაიუსი
პაპაგაიუსი (Papagaios) — მუნიციპალიტეტი ბრაზილიაში, მინას-ჟერაისის შტატში; მდებარეობს ზღვის დონიდან 718 მეტრზე. მიეკუთვნება ბელუ-ორიზონტის აგლომერაციის მეზორეგიონს. შედის ეკონომიკურ-სტატისტიკურ მიკრორეგიონ სეტი-ლაგოასის შემადგენლობაში.
2010 წლის მონაცემებით, მოსახლეობა 14 175 ადამიანს შეადგენდა, მოსახლეობის სიმჭიდროვე 25.61 კმ²-ზე. ფართობი 553 577 კმ²-ია.
რესურსები ინტერნეტში
კატეგორია:მინას-ჟერაისის შტატის მუნიციპალიტეტები
ლიბერია 2016 წლის ზაფხულის ოლიმპიურ თამაშებზე
ლიბერიამ მიიღო მონაწილეობა 2016 წლის ზაფხულის ოლიმპიურ თამაშებზე, ბრაზილიაში, რიო დე ჟანეიროში. ოლიმპიადა ჩატარდა 5-21 აგვისტოს, ქვეყანას ჰყავდა 2 წარმომადგენელი 1 სპორტის სახეობაში, ესენი იყვნენ: ემანუელ მატადი და მარიამ კრომაჰი. ნაკრები ოლიმპიადაზე უმედლოდ დარჩა. გუნდის მედროშე ოლიმპიადაზე იყო ემანუელ მატადი. ნაკრებისათვის ეს იყო რიგით მე-12 ოლიმპიადა. ნაკრების დებიუტი ოლიმპიადაზე 1956 წელს შედგა, ამის შემდეგ 1968 და 1992 წლებში ქვეყანამ ვერ მოიპოვა ოლიმპიური ლიცენზიები, ხოლო 1976 წელს კი ლიბერია აფრიკულ ქვეყანათა ბოიკოტს შეუერთდა.
მძლეოსნობა
ერთადერთი სახეობა რომელშიც ლიბერიამ ლიცენზია მოიპოვა არის მძლეოსნობა, აქ ლიბერიამ ორი ლიცენზია მოიპოვა, ლიბერიელმა სპორტსმენებმა იასპარეზეს ქალთა 400 და მამაკაცთა 100,200 მეტრიან კატეგორიებში. ლიბერიამ დააკმაყოფილა სტანდარტები რომლის მიხედვითაც ერთ კატეგორიაში ქვეყანას მაქსიმუმ 3 სპორტსმენის წარდგენა შეუძლია თუ ის ლიცენზიას მოიპოვებს.
რესურსები ინტერნეტში
კატეგორია:ქვეყნები 2016 წლის ზაფხულის ოლიმპიურ თამაშებზე კატეგორია:ლიბერია ზაფხულის ოლიმპიურ თამაშებზე კატეგორია:აფრიკის ქვეყნები ზაფხულის ოლიმპიურ თამაშებზე
მინდია ჯანელიძე
მინდია ჯანელიძე (დ. 26 ივლისი, 1978, თბილისი) — ქართველი იურისტი. საქართველოს თავდაცვის მინისტრი 2014 წლის 4 ნოემბრიდან – 2015 წლის 1 მაისამდე.
2000-2004 წლებში მუშაობდა საქართველოს საგარეო დაზვერვის სამსახურში, ოპერატიული სამსახურის ოფიცრად; 2004-2007 წლებში — საქართველოს საგარეო დაზვერვის სამსახურში, ოპერატიული სამსახურის განყოფილების უფროსად, 2007-2008 წლებში საქართველოს საგარეო დაზვერვის სამსახურში, ოპერატიული სამსახურის სამმართველოს უფროსის მოადგილედ, 2008-2012 წლებში საქართველოს დაზვერვის სამსახურში, ინფორმაციული დირექტორატის სამმართველოს უფროსად. 2012 წლიდან 2014 წლის დასაწყისამდე ირაკლი ღარიბაშვილის შინაგან საქმეთა მინისტრობისას ხელმძღვანელობდა შინაგან საქმეთა სამინისტროს კონტრდაზვერვის დეპარტამენტს.
2014 წლის 1 იანვრიდან – 2014 წლის 4 ნოემბრამდე და 2015 წლის 1 მაისიდან – 2017 წლის 13 ნოემბრამდე ორჯერ მუშაობდა საქართველოს პრემიერ-მინისტრის თანაშემწედ სახელმწიფო უსაფრთხოების საკითხებში – სახელმწიფო უსაფრთხოებისა და კრიზისების მართვის საბჭოს მდივნის თანამდებობაზე. .
დაჯილდოებულია ღირსების ორდენით, მინიჭებული აქვს მედალი „მაღალი პროფესიონალიზმისთვის“. ფლობს ინგლისურ, თურქულ, რუსულ ენებს. ჰყავს მეუღლე და სამი შვილი.
სქოლიო
კატეგორია:ქართველი იურისტები კატეგორია:საქართველოს თავდაცვის მინისტრები კატეგორია:დაბადებული 1978 კატეგორია:დაბადებული 26 ივლისი
სოსო პავლიაშვილი
მინი|220პქ|სოსო პავლიაშვილი
იოსებ (სოსო) პავლიაშვილი (Ио́сиф (Сосо) Рами́нович Павлиашви́ли; დ. 29 ივნისი, 1964, თბილისი, საქართველოს სსრ, სსრკ) — რუსეთში მოღვაწე ქართველი მომღერალი და მსახიობი.
ბიოგრაფია
დაიბადა 1964 წლის 29 ივნისს ქალაქ თბილისში, საქართველოს სსრ-ში. მამამისი, რამინ პავლიაშვილი, არქიტექტორი იყო, დედა, აზა პავლიაშვილი კი დიასახლისი. 6 წლის ასაკში იოსებმა ვიოლინოზე დაკვრა დაიწყო, მოგვიანებით კი კონსერვატორია დაამთავრა. სამხედრო სამსახურის დროს შეუერთდა ესტრადას, 24 წლის ასაკში კი სიმღერა დაიწყო. ამჟამად მოღვაწეობს რუსეთის ფედერაციაში.
რესურსები ინტერნეტში
კატეგორია:დაბადებული 1964 კატეგორია:ქართველი მომღერლები კატეგორია:XX საუკუნის რუსი მომღერლები კატეგორია:დაბადებული 29 ივნისი
ჰირბანაფსის ნაჰია
ჰირბანაფსა (არაბ. ناحية حربنفسه‎‎) — სირიის ჰამის მუჰაფაზაში (რეგიონში) შემავალი ნაჰია (რაიონი). 2004 წლის მოსახლეობის საყოველთაო აღწერის მიხედვით ჰირბანაფსის პროვინციაში დაახლოებით 54 592 ადამიანი ცხოვრობს. პროვინციის ფართობია 310,43 კმ².
სქოლიო
კატეგორია:სირიის ნაჰიები
გეოლოგორაზვედკა (ბაშკირეთი)
გეოლოგორაზვედკა  (Геологоразведка; Геологоразведка) — სოფელი რუსეთის ფედერაციაში, ბაშკირეთის რესპუბლიკის აბზელილოვოს რაიონში.
2010 წლის მონაცემებით სოფელში ცხოვრობს 350 ადამიანი. რაიონულ ცენტრ ასკაროვოდან დაშორებულია 41 კილომეტრით. უახლოესი რკინიგზის სადგურია ტაშბულატოვო, რომელიც დაშორებულია 8 კმ-ით.
2002 წლის აღწერის მიხედვით მოსახლეობის აბსოლუტურ უმრავლესობას ბაშკირები შეადგენენ (99%).
სქოლიო
კატეგორია:აბზელილოვოს რაიონის სოფლები
დამიჩლდამი
სქოლიო
კატეგორია:ქალბაჯარის რაიონის სოფლები
ვესტერშტეტენი
ვესტერშტეტენი (Westerstetten) — თემი გერმანიაში, ბადენ-ვიურტემბერგის ფედერალურ მხარეში, ტიუბინგენის ადმინისტრაციულ ოლქში, ალბ-დუნაის რაიონში. თემის ფართობია 13,09 კმ², მოსახლეობა, 2013 წლის 31 დეკემბრის მდგომარეობით, შეადგენს 2 176 ადამიანს.
სქოლიო
კატეგორია:ბადენ-ვიურტემბერგის თემები
ძორაგიუღი (ლორე)
რესურსები ინტერნეტში
კატეგორია:ლორეს პროვინციის სოფლები
კატაკაოსის რაიონი
კატაკაოსის რაიონი (Distrito de Catacaos) — რაიონი პერუში, პიურის რეგიონის პიურის პროვინციაში. მდებარეობს ზღვის დონიდან 23 მეტრზე. 2007 წლის მონაცემებით, მოსახლეობა 64 822 ადამიანს შეადგენდა, სიმჭიდროვე 25 ადამიანი კმ²-ზე. ფართობი 2 565 კმ²-ია.
რესურსები ინტერნეტში
კატეგორია:პიურის რეგიონის რაიონები კატეგორია:პიურის პროვინციის რაიონები
APF TV Fun-ის სერია
APF TV Fun — პირველი თაობის გამოყოფილი სახლის სათამაშო კონსოლი, შექმნილი კომპანია APF Electronics Inc.-ის მიერ 1976 წელს. APF TV Fun არის ერთ-ერთი ადრეული Pong-ის კლონი კონსოლი. ეს იყო APF Electronics Inc-ის კონსოლების ბაზარზე შემოსვლის პირველი მცდელობა; იგი მანამდე აწარმოებდა კალკულატორებსა და სხვა სახის გამოთვლით ტექნიკას.
TV Fun-ის კონსოლების უმეტესი ნაწილი იწარმოებოდა იაპონიაში. APF TV Fun და Pong-ის მაგვარი ყველა იმ დროინდელი კონსოლი აგებული იყო General Instruments-ის AY-3-8500 ჩიპზე. კონსოლს გააჩნდა პადლის მსგავსი კონტროლერი, ხოლო APF TV-ის მოდიფიკაციების უმეტესობას ორი ძირითადი კონტროლერი მიმაგრებული ჰქონდა მარცხენა და მარჯვენა კუთხეებში. ზოგიერთ მოდელს, აგრეთვე კომპლექტში მოჰყვებოდა სინათლის პოსტოლეტი.
1978 წელს APF Electronics Inc-მა გამოუშვა თავისი მომდევნო კონსოლი APF-MP1000, 8-ბიტიანი არქიტექტურითა და სათამაშო კარტრიჯის მხარდაჭერით, რომელიც მეორე თაობის ეპოქაში კონკურენციას უწევდა Atari VCS-ს.
სქოლიო
კატეგორია:1976 წლის ვიდეო თამაშები კატეგორია:1976 წელი ვიდეო თამაშებში კატეგორია:პირველი თაობის ვიდეო თამაშების კონსოლები კატეგორია:Pong-ის ვარიაციები კატეგორია:გამოყოფილი კონსოლები
გალიუესი
გალიუესი (Gallués; Galoze) — ქალაქი და მუნიციპალიტეტი ესპანეთში, შედის ნავარის პროვინციის რონკალ-სალასარის კომარკის შემადგენლობაში. ფართობი — 43,41 კმ². მოსახლეობა — 94 კაცი (2020 წ.).
სქოლიო
კატეგორია:ნავარის მუნიციპალიტეტები კატეგორია:ნავარის ქალაქები
ალ-ჰამრის ნაჰია
ალ-ჰამრა (არაბ. ناحية الحمراء‎‎) — სირიის ჰამის მუჰაფაზაში (რეგიონში) შემავალი ნაჰია (რაიონი). 2004 წლის მოსახლეობის საყოველთაო აღწერის მიხედვით ალ-ჰამრის პროვინციაში დაახლოებით 32 604 ადამიანი ცხოვრობს. პროვინციის ფართობია 903,95 კმ².
სქოლიო
კატეგორია:სირიის ნაჰიები
პარაოპება
პარაოპება (Paraopeba) — მუნიციპალიტეტი ბრაზილიაში, მინას-ჟერაისის შტატში; მდებარეობს ზღვის დონიდან 741 მეტრზე. მიეკუთვნება ბელუ-ორიზონტის აგლომერაციის მეზორეგიონს. შედის ეკონომიკურ-სტატისტიკურ მიკრორეგიონ სეტი-ლაგოასის შემადგენლობაში.
2010 წლის მონაცემებით, მოსახლეობა 22 563 ადამიანს შეადგენდა, მოსახლეობის სიმჭიდროვე 36.06 კმ²-ზე. ფართობი 625 623 კმ²-ია.
რესურსები ინტერნეტში
კატეგორია:მინას-ჟერაისის შტატის მუნიციპალიტეტები
თეთრად მბოლავი აზოტმჟავა
თეთრად მბოლავი აზოტმჟავა (WFNA) შენახვადი თხევადი მჟანგავია, რომელიც ნავთთან ან ჰიდრაზინთან ერთად გამოიყენება, როგორც სარაკეტო საწვავი. ის შედგება თითქმის სუფთა აზოტმჟავისაგან (HNO3). WFNA-ს შემადგენლობაში ჩვეულებრივ არ შედის 2%-ზე მეტ წყალ ი და 0.5%-ზე მეტ გახსნილი აზოტის დიოქსიდი.
WFNA ძირითადად ინჰიბიტორ ნივთიერებებთან ერთად გამოიყენება მისი კოროზიული თვისების შესამცირებლად. ამ როლისათვის როგორც წესი ფთორწყალბადს ხმარობენ. ინჰიბიტორების გარეშე WFNA-ში კოროზიას თითქმის ყველა მეტალი განიცდის. ინჰიბირებულ WFNA-ს ხშირად IWFNA-საც ეძახიან. ფთორწყალბადის დამატებით მეტალების ზედაპირზე დამცავი ფენა იქმნება, რომელიც კოროზიის შემდგომ განვითარებას უშლის ხელს.
WFNA როგორც მჟანგავი ოდნავ უფრო სუსტია, ვიდრე წითლად მბოლავი აზოტმჟავა (RFNA), მაგრამ მასთან მუშაობა გაცილებით უსაფრთხოა. იმის გათვალისწინებით, რომ ის ძალიან კოროზიულია, მასში ძალიან ცოტაა ან თითქმის არაა გახსნილი აზოტის დიოქსიდი, რომელიც ექსტრემალურად ტოქსიკური და აგრესიული ნაერთია. ინჰიბირების გარეშე WFNA-ს თითქმის ყველა მეტალთან და ზოგიერთ ორგანულ ნაერთთან შეხებისას გამოიყოფა აზოტის დიოქსიდი. იმისათვის, რომ WFNA გადაიქცეს RFNA-დ, საჭიროა ის უბრალოდ რამდენიმე საათით გარეთ დავტოვოთ დაბალ ტემპერატურაზე.
WFNA ასევე გამოიყენება ასაფეთქებელი ნივთიერების, ნიტროგლიცერინის წარმოებაში. ის მიიღება WFNA-ს შერევით კონცენტრირებულ გოგირდმჟავასთან იმისათვის, რომ წარმოიქმნას ნიტრონიუმის იონი NO2+ და შემდეგ გლიცერინის დამატებით. მაგრამ ეს ხერხი თითქმის ამოღებულია ხმარებიდან და ჩანაცვლებულია ოლეუმისა და აზეოტროპული აზოტმჟავის (70%) ხსნარით.
WFNA და IWFNA ჰიპერგოლურები არიან საწვავების დიდი სიის მიმართ. მაგალითად:
სქოლიო
კატეგორია:სარაკეტო მჟანგავები
იულიუს ოპერტი
იულიუს ოპერტი (დ. 9 ივლისი, 1825, ჰამბურგი — გ. 21 აგვისტო, 1905, პარიზი) — ფრანგი არქეოლოგი. იგი ცნობილია, როგორც ტერმინ „შუმერული ენის“ ავტორი.
დაიბადა ებრაულ ოჯახში. 1851 წელს ოპერტი შეუერთდა ფრანგულ არქეოლოგიურ მისიას მესოპოტამიაში, მიდიაში. იგი მუშაობდა ექსპედიციის ანალიზზე, განსაკუთრებით მათ მიერვე შეგროვებული ლურსმნული დამწერლობის მიმართულებით. თავდაპირველად იგი თვლიდა, რომ ენა, რომელზეც პირველი ასირიელები საუბროდნენ, წარმოშობილი უნდა ყოფილიყო, თურქულ და მონღოლური ენების მონათესავე ენიდან და არა სემიტურიდან, მაგრამ წარწერების კლასიფიკაციის შემდეგ სრულიად უარყო საკუთარივე მოსაზრება იმის საფუძველზე, რომ ლურსმნული დამწერლობა აბსოლუტურად განსხვავებული იყო ყველა სხვა დანარჩენისგან.
1876 წელს ოპერტმა დაიწყო მიდიელების ენისა და ხელწერის კვლევა.
ნამუშევრები
იულიუს ოპერტი იყო მოცულობითი მწერალი, იგი წერდა ასურულ მითოლოგიაზე.
ლიტერატურა
კატეგორია: ფრანგი არქეოლოგები კატეგორია:დაბადებული 9 ივლისი კატეგორია:დაბადებული 1825 კატეგორია:გარდაცვლილი 21 აგვისტო კატეგორია:გარდაცვლილი 1905 კატეგორია:კიელის უნივერსიტეტის კურსდამთავრებულები კატეგორია:XIX საუკუნის არქეოლოგები
უილიამ რანდალ კრიმერი
სერ უილიამ რანდალ კრიმერი (Randal Cremer დ. 18 მარტი, 1828 - გ. 22 ივლისი, 1908), ჩვეულებრივ ცნობილი თავისი მეორე სახელით „რანდალით“, იყო ლიბერალური პარტიის წევრი ინგლისის პარლამენტში, პაციფისტი. მას გადაეცა ნობელის პრემია 1903 წელს, მშვიდობის განმტკიცებისთვის საერთაშორისო ასპარეზზე.
ბიოგრაფია
რანდალ კრიმერი დაიბადა პატარა ქალაქ ფარჰემში, ინგლისში, პორტსმუთთან ახლოს, მუშათა კლასის ოჯახში. მამამისმა მიატოვა ოჯახი ჯერ კიდევ რანდალის ბავშვობისას. დედამისმა, აღზარდა ვაჟი და ორი ქალიშვილი მიუხედავად უკიდურესი სიღარიბისა, მან  შეძლო ვაჟის სკოლაში გაგზავნაც კი. 15 წლის ასაკში ის მიებარა ბიძას შენობებით ვაჭრობის სასწავლად და საბოლოოდ ჩამოყალიბდა უმაღლესი ხარისხის კონსტრუქტორად. ამ დროის მანძილზე მან განამტკიცა თავისი ფორმალური განათლება უფასო ლექციებზე დასწრებით. ერთხელ მან მოისმინა ლექცია მშვიდობაზე, როდესაც მოსაუბრე სთავაზობდა საერთაშორისო განხილვებში მონაწილეობას, ეს იყო იდეა რომელიც კრიმერს არასოდეს დავიწყებია.
კრიმერი მარტოსული ადამიანი იყო. მისი პირველი ცოლი გარდაიცვალა 1876 წელს, ხოლო მეორე 1884 წელს. შვილები არ ჰყავდა. ცხოვრობდა მარტივად, ბევრს მუშაობდა და განტვირთვას ბუნების წიაღში ჰპოვებდა. ასევე გამორჩეული იყო გულუხვობით.
ნობელის პრემიის ფულადი ჯილდო, რომელიც 1903 წელს მიიღო, შეადგენდა £8,000. მან მაშინვე გადასცა £7,000 ლიგას, რომლის მდივანიც თავად იყო და მოგვიანებით კიდევ გადასცა დარჩენილი £1,000.
გარდაიცვალა პნევმონიით, 1908 წლის 22 ივლისს.
ადრეული წლები
კრიმერი გადავიდა ლონდონში 1852 წელს. იქ მისი შესაძლებლობები ადმინისტრაციამ შეამჩნია 1858 წელს, 30 წლის ასაკში, აირჩიეს საბჭოში. მოგვიანებით, ამავე წელს, ის იყო შვიდი ადამიანიდან ერთ-ერთი, რომელმაც შეუქმნა დროებითი სამუშაო 70 000 ადამიანს. ის მონაწილეობდა მშრომელთა საერთაშორისო ასოციაციის ჩამოყალიბებაში, თუმცა უკან დაიხია და მხარი აღარ დაუჭირა, როდესაც ასოციაციის წევრების უმრავლესობამ გამოავლინა რევოლუციური აზროვნება.
კრიმერის შრომა აქტიურად იყო წარმოდგენილი პარლამენტში. 1868 წელს უორუიკის არჩევნებში ის წარმოადგენდა ლიბერალურ პლატფორმას, თუმცა დამარცხდა, ისევე როგორც 1874 წელს. მაგრამ 1885 წელს ის აირჩიეს პარლამენტში, ასევე 1886 და 1892 წლებში. 1895 წლის არჩევნებში კიდევ ერთი მარცხი ხვდა წილად. ხოლო 1900 წელს ხელახლა აირჩიეს და სიცოცხლის ბოლომდე ინარჩუნებდა ადგილს.
საერთაშორისო მოღვაწეობა
კრიმერმა გამოიყენა საკუთარი ძალაუფლება და პრესტიჟი, როგორც პარლამენტის წევრის და მშრომელთა ლიდერის, რათა მის მისწრაფებას მშვიდობის, როგორც ერთადერთი კეთილშობილური მეთოდის მისაღწევად, უკვალოდ არ ჩაევლო. მშრომელთა კომიტეტი, რომელიც მან ჩამოაყალიბა 1870 წელს, წარმოაჩენდა ინგლისის ნეიტრალიტეტს ფრანგულ-პრუსიული კონფლიქტის პერიოდში. ის გარდაიქმნა მშრომელთა მშვიდობის ასოციაციად 1871 წელს.
1887 წელს, ორი წლის შემდეგ რაც პარლამენტში შევიდა, კრიმერმა 234 ხელმოწერიანი რეზოლუცია გაუგზავნა აშშ-ს პრეზიდენტსა და კონგრესს, რათა ეიძულებინა მოლაპარაკებების გზით ბრიტანეთის მთავრობასთან დიპლომატიურ ურთიერთობებს მკვეთრი გზა მისცემოდა. ამავე წელს, კრიმერი სათავეში ჩაუდგა ბრიტანულ დელეგაციას, რომელმაც რეზოლუცია წარადგინა პრეზიდენტ კლივლენდის წინაშე.
რეზოლუციამ ფრედერიკ პასის და სხვა ფრანგი დეპუტატების დიდი ინტერესი დაიმსახურა. მათ მიიწვიეს კრიმერი და მისი კოლეგები პარიზში შეხვედრის გასამართად, 1888 წელს. ამ შეხვედრის შედეგად ჩამოყალიბდა საერთაშორისო საპარლამენტო გაერთიანება 2 და მისი პირველი შეხვედრა გაიმართა პარიზში 1889 წელს. შეხვედრას რვა ეროვნების წარმომადგენლები დაესწრნენ. კრიმერი აირჩიეს გაერთიანების ვიცე-პრეზიდენტად და ბრიტანული სექციის მდივნად.
ის ასევე ცნობილია როგორც ფრანგული საპატიო ლეგიონის წევრი (Légion d'honneur), მიენიჭა ასევე წმინდა ოლავის სახელობის ნორვეგიის სამეფო ორდენი, ხოლო 1907 წელს რაინდთა ორდენი.
ჰეგერსტონში დაწყებითი სკოლა, მის პატივსაცემად, რანდალ კრიმერის სახელს ატარებს.
სქოლიო
კატეგორია:დაბადებული 18 მარტი კატეგორია:დაბადებული 1828 კატეგორია:გარდაცვლილი 22 ივლისი კატეგორია:გარდაცვლილი 1908 კატეგორია:ნობელის პრემიის ლაურეატები მშვიდობის განმტკიცებაში
ლიბერია 1964 წლის ზაფხულის ოლიმპიურ თამაშებზე
ლიბერიამ მიიღო მონაწილეობა 1964 წლის ზაფხულის ოლიმპიურ თამაშებზე, იაპონიაში, ტოკიოში. ეს იყო ნაკრებისთვის რიგით მე-3 გამოსვლა ოლიმპიადაზე. ლიბერიამ მოიპოვა ერთი ოლიმპიური ლიცენზია ლიბერიის მედროშე და ერთადერთი წარმომადგენელი იყო 20 წლის მძლეოსანი ვესლი ჯონსონი რომელმაც ვერცერთი სინჯის მედალი ვერ მოიპოვა.
ძალოსნობა
ერთადერთი ლიცენზია ლიბერიამ ძალოსნობაში მოიპოვა, 20 წლის ვესლი ჯონსონმა მიიღო ორი ლიცენზია 100 და 200 მეტრებში, მაგრამ უმედლოდ დარჩა, 100 მეტრზე გარბენა ვერ დაასრულა, ხოლო 200 მეტრზე შესარჩევში ვერ დაასრულა გარბენი შემდეგ ეტაპზე გადამყვან პოზიციაზე.
რესურსები ინტერნეტში
კატეგორია:ქვეყნები 1964 წლის ზაფხულის ოლიმპიურ თამაშებზე კატეგორია:ლიბერია ზაფხულის ოლიმპიურ თამაშებზე
მარინა ადამია
მარინა ადამია (დ. 25 თებერვალი, 1957, თბილისი) — ქართველი კომპოზიტორი და პედაგოგი.
ბიოგრაფია
1976 წელს დაამთავრა თბილისის III სამუსიკო სასწავლებელი, 1983 წელს პეტრე ჩაიკოვსკის სახელობის მოსკოვის სახელმწიფო კონსერვატორია (საკომპოზიციო).